CELEX: 32017D0098
Language: sl
Date: 2017-01-18 00:00:00
Title: Izvedbeni sklep Komisije (EU) 2017/98 z dne 18. januarja 2017 o spremembi Priloge k Izvedbenemu sklepu 2013/519/EU glede vzorca veterinarskega spričevala za uvoz v Unijo psov, mačk in belih dihurjev (notificirano pod dokumentarno številko C(2017) 123) (Besedilo velja za EGP. )

20.1.2017   
               
               
                  SL
               
               
                  Uradni list Evropske unije
               
               
                  L 16/37
               
            IZVEDBENI SKLEP KOMISIJE (EU) 2017/98
      z dne 18. januarja 2017
      o spremembi Priloge k Izvedbenemu sklepu 2013/519/EU glede vzorca veterinarskega spričevala za uvoz v Unijo psov, mačk in belih dihurjev
      
         
            (notificirano pod dokumentarno številko C(2017) 123)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti točke (b) prvega pododstavka člena 17(2) Direktive,
      ob upoštevanju naslednjega:
      
                  (1)
               
               
                  Direktiva 92/65/EGS določa, da se psi, mačke in beli dihurji lahko uvažajo v Unijo le z odobrenih ozemelj ali iz tretjih držav in jih spremlja veterinarsko spričevalo, ki ustreza vzorcu, pripravljenemu v skladu s postopkom iz navedene direktive. V delu 1 Priloge k Izvedbenemu sklepu Komisije 2013/519/EU (2) je določen vzorec veterinarskega spričevala.
               
            
                  (2)
               
               
                  V vzorcu veterinarskega spričevala je sklic na zahtevani uspešni test imunskega odziva na cepljenje proti steklini, ki bi ga bilo treba izvesti na vzorcih krvi psov, mačk in belih dihurjev, ki prihajajo z ozemlja ali iz tretje države ali so načrtovani za tranzit preko ozemlja ali tretje države s seznama v Prilogi I k Odločbi Komisije 2004/211/ES (3) ali delu 1 Priloge II k Uredbi Komisije (EU) št. 206/2010 (4).
               
            
                  (3)
               
               
                  Zaradi ponavljajočega ponarejanja laboratorijskih poročil o rezultatih testov titracije protiteles proti steklini je od uradnikov, pristojnih za potrjevanje na ozemljih ali v tretjih državah, primerno zahtevati, da bi bilo treba zadovoljive rezultate navedenih testov potrditi samo, če je bila preverjena avtentičnost laboratorijskega poročila. V ta namen bi bilo treba v vzorec veterinarskega spričevala vključiti posebno navodilo.
               
            
                  (4)
               
               
                  Poleg tega so si uradniki, pristojni za certificiranje v tretjih državah, napačno razlagali vnos, ki se nanaša na datum začetka uporabe ali odčitanja vtetoviranega znamenja ali transponderja psov, mačk ali belih dihurjev v delu I vzorca veterinarskega spričevala, kar je povzročilo težave pri veterinarskih pregledih na mejnih kontrolnih točkah. V izogib kakršnim koli nesporazumom bi bilo treba navedeni vnos črtati iz dela I vzorca veterinarskega spričevala, ki opisuje živali, in ga vključiti v del II navedenega spričevala, ki se nanaša na certificiranje živali. V del II bi bilo prav tako treba vključiti posebno navodilo v zvezi s preverjanjem označevanja.
               
            
                  (5)
               
               
                  Prilogo k Izvedbenemu sklepu 2013/519/EU bi bilo zato treba ustrezno spremeniti.
               
            
                  (6)
               
               
                  Za preprečitev motenj pri uvozu v Unijo pošiljk psov, mačk in belih dihurjev bi bilo treba uporabo spričeval, izdanih v skladu s pravili Unije, ki se uporabljajo pred datumom začetka uporabe tega sklepa, v prehodnem obdobju pod določenimi pogoji odobriti.
               
            
                  (7)
               
               
                  Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJI SKLEP:
      Člen 1
      Priloga k Izvedbenemu sklepu 2013/519/EU se spremeni v skladu s Prilogo k temu sklepu.
      Člen 2
      V prehodnem obdobju do 30. junija 2017 države članice odobrijo uvoz v Unijo psov, mačk in belih dihurjev, ki jim je priloženo veterinarsko spričevalo, izdano najpozneje 31. maja 2017 v skladu z vzorcem iz dela 1 Priloge k Izvedbenemu sklepu 2013/519/EU, v različici pred spremembami, uvedenimi s tem sklepom.
      Člen 3
      Ta sklep se uporablja od 1. junija 2017.
      Člen 4
      Ta sklep je naslovljen na države članice.
      
         V Bruslju, 18. januarja 2017
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  UL L 268, 14.9.1992, str. 54.
      
         (2)  Izvedbeni sklep Komisije 2013/519/EU z dne 21. oktobra 2013 o določitvi seznama tretjih držav in ozemelj, ki so odobrene za uvoz psov, mačk in belih dihurjev, ter vzorca veterinarskega spričevala za tak uvoz (UL L 281, 23.10.2013, str. 20).
      
         (3)  Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (UL L 73, 11.3.2004, str. 1).
      
         (4)  Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).
      
         PRILOGA
         V Prilogi se del 1 nadomesti z naslednjim:
         
            „DEL 1
            
               Vzorec veterinarskega spričevala za uvoz psov, mačk in belih dihurjev v Unijo
            
            Besedilo slike
            
               DRŽAVA:
               Veterinarsko spričevalo Evropski uniji
               Del I: Podrobnosti odpremljene pošiljke
               I.1. Pošiljatelj
               Ime
               Naslov
               Država
               Telefon
               I.2. Referenčna številka spričevala
               I.2.a.
               I.3. Osrednji pristojni organ
               I.4. Lokalni pristojni organ
               I.5. Prejemnik
               Ime
               Naslov
               Država
               Telefon
               I.6.
               I.7. Država porekla
               Oznaka ISO
               I.8.
               I.9. Namembna država
               Oznaka ISO
               I.10. Namemb-na regija
               Oznaka
               I.11. Kraj izvora
               Ime Številka odobritve
               Naslov
               Ime Številka odobritve
               Naslov
               Ime Številka odobritve
               Naslov
               I.12. Namembni kraj
               Ime Številka odobritve
               Naslov
               I.13. Kraj natovarjanja
               I.14. Datum pošiljanja
               I.15. Prevozno sredstvo
               Letalo Ladja Železniški vagon
               Cestno prevozno sredstvo Drugo
               Identifikacija
               Dokumentarne reference
               I.16. Mejna kontrolna točka vstopa v EU
               I.17.
               I.18. Opis blaga
               I.19. Oznaka blaga (oznaka HS)
               010619
               I.20. Količina
               I.21.
               I.22. Število pakiranj
               I.23. Številka zalivke/kontejnerja
               I.24.
            
            Besedilo slike
            
               I.25. Blago s spričevalom za:
               Drugo Hišne živali Odobrene ustanove
               I.26.
               I.27. Za uvoz ali vstop v EU
               I.28. Identifikacija blaga
               Vrsta (znanstveno ime)
               Identifikacijski sistem
               Identifikacijska številka
               Datum rojstva [dd/mm/llll]
            
            Besedilo slike
            
               DRŽAVA
               Uvoz psov, mačk, belih dihurjev v Unijo
               II. Potrdilo o zdravstvenem stanju
               II.a. Referenčna številka spričevala
               II.b.
               Podpisani uradni veterinar (vstavite ime tretje države) potrjujem, da živali iz rubrike I.28:
               II.1. prihajajo z gospodarstev ali iz podjetij iz rubrike I.11, ki so registrirana pri pristojnih organih in zanje ne veljajo nobene prepovedi na podlagi zdravja živali, kjer se živali redno pregledujejo in ki izpolnjujejo zahteve za zagotovitev dobrobiti živali;
               II.2. med pregledom veterinarja, ki ga je pooblastil pristojni organ, tj. v 48 urah pred odpremo, niso kazale nobenih znakov bolezni in so bile primerne za predvideni prevoz;
               (1) bodisi [II.3. so namenjene za ustanovo, inštitut ali središče iz rubrike I.12 in so odobrene v skladu s Prilogo C k Direktivi Sveta 92/65/EGS ter prihajajo z ozemlja ali iz tretje države s seznama v Prilogi II k Izvedbeni uredbi Komisije (EU) št. 577/2013.]
               (1) bodisi [II.3. so stare vsaj 12 tednov v trenutku cepljenja proti steklini in je minilo najmanj 21 dni od zaključka primarnega cepljenja proti steklini (2), opravljenega v skladu z zahtevami o veljavnosti iz Priloge III k Uredbi (EU) št. 576/2013 Evropskega parlamenta in Sveta, vsa nadaljnja ponovna cepljenja pa so bila opravljena v obdobju veljavnosti predhodnega cepljenja (3);] ter
               (1) bodisi [II.3.1. prihajajo z ozemlja ali iz tretje države s seznama v Prilogi II k Izvedbeni uredbi Komisije (EU) št. 577/2013, podrobnosti o trenutnem cepljenju proti steklini pa so določene v tabeli];
               (1) bodisi [II.3.1. prihajajo z ozemlja ali iz tretje države ali so načrtovane za tranzit preko ozemlja ali tretje države s seznama v Prilogi I k Odločbi Komisije 2004/211/ES ali delu 1 Priloge II k Uredbi Komisije (EU) št. 206/2010, s testom titracije protiteles proti steklini (4), opravljenem na vzorcu krvi, ki ga je veterinar, pooblaščen s strani pristojnega organa, odvzel najmanj 30 dni po predhodnem cepljenju in najmanj tri mesece pred datumom izdaje tega spričevala, pa je bil dokazan titer protiteles v višini vsaj 0,5 IE/ml (5), vsakršno poznejše ponovno cepljenje je bilo opravljeno v obdobju veljavnosti predhodnega cepljenja, podrobnosti o trenutnem cepljenju proti steklini in datum vzorčenja za testiranje imunskega odziva pa so navedeni v spodnji tabeli:
               Del II: Certificiranje
               Transponder ali vtetovirano znamenje
               Datum cepljenja [dd/mm/llll]
               Ime in proizvajalec cepiva
               Serijska številka
               Veljavnost cepljenja
               Datum vzorčenja krvi [dd/mm/llll]
               Črkovno-številčna oznaka na živali
               Datum vsaditve in/ali odčitanja (6) [dd/mm/llll]
               od [dd/mm/llll]
               do [dd/mm/llll]
               ];
               (1) bodisi [II.4. so psi, namenjeni v državo članico s seznama v Prilogi I k Delegirani uredbi Komisije (EU) št. 1152/2011 in so bili zdravljeni zaradi Echinococcus multilocularis, podrobnosti zdravljenja, ki ga je opravil veterinar v skladu s členom 7 Delegirane uredbe Komisije (EU) št. 1152/2011 (7) (8), pa so navedene v spodnji tabeli.]
               (1) bodisi [II.4. niso bile zdravljene zaradi Echinococcus multilocularis.]
            
            Besedilo slike
            
               DRŽAVA
               Uvoz psov, mačk, belih dihurjev v Unijo
               II. Potrdilo o zdravstvenem stanju
               II.a. Referenčna številka spričevala
               II.b.
               Črkovno-številčna oznaka transponderja ali vtetoviranega znamenja na psu
               Zdravljenje zaradi ehinokoka
               Lečeči veterinar
               Ime in proizvajalec zdravila
               Datum [dd/mm/llll] in čas zdravljenja [00:00]
               Ime z velikimi tiskanimi črkami, žig in podpis
               ]
               Opombe
               (a) To spričevalo se uporablja za pse (Canis lupus familiaris), mačke (Felis silvestris catus) in bele dihurje (Mustela putorius furo).
               (b) To spričevalo velja 10 dni od datuma izdaje s strani uradnega veterinarja. V primeru prevoza po morju se navedeno obdobje 10 dni podaljša za dodatno obdobje, ki ustreza trajanju potovanja po morju.
               Del I:
               Rubrika I.11: Kraj izvora: ime in naslov odpremnega obrata. Navedite številko odobritve ali registracije.
               Rubrika I.12: Namembni kraj: obvezno navedite, kadar so živali namenjene za ustanovo, inštitut ali središče, odobreno v skladu s Prilogo C k Direktivi Sveta 92/65/EGS.
               Rubrika I.25: Blago s spričevalom za: navedite ‚drugo‘, kadar se živali premikajo v skladu s členom 5(4) Uredbe (EU) št. 576/2013 Evropskega parlamenta in Sveta.
               Rubrika I.28: Identifikacijski sistem: izberite transponder ali vtetovirano znamenje.
               Identifikacijska številka: navedite črkovno-številčno oznako transponderja ali vtetoviranega znamenja.
               Del II:
               (1) Neustrezno črtati.
               (2) Kakršno koli obnovitveno cepljenje se šteje za primarno cepljenje, če ni opravljeno v obdobju veljavnosti predhodnega cepljenja.
               (3) Spričevalu se priloži overjena kopija z identifikacijo in podrobnostmi cepljenja zadevnih živali.
               (4) Test titracije protiteles proti steklini iz točke II.3.1:
               — opravljen mora biti na vzorcu, ki ga odvzame veterinar, pooblaščen s strani pristojnega organa, vsaj 30 dni po datumu cepljenja in tri mesece pred datumom uvoza;
               — mora izmeriti stopnjo nevtralizacijskih protiteles proti steklini v serumu, ki mora znašati vsaj 0,5 IE/ml;
               — mora opraviti laboratorij, odobren v skladu s členom 3 Odločbe Sveta 2000/258/ES (seznam odobrenih laboratorijev je na voljo na http://ec.europa.eu/food/animals/pet-movement/approved-labs_en);
            
            Besedilo slike
            
               DRŽAVA
               Uvoz psov, mačk, belih dihurjev v Unijo
               II. Potrdilo o zdravstvenem stanju
               II.a. Referenčna številka spričevala
               II.b.
               — ni treba ponoviti pri živali, ki je bila po testu z zadovoljivimi rezultati ponovno cepljena proti steklini v obdobju veljavnosti predhodnega cepljenja.
               Overjena kopija uradnega poročila iz odobrenega laboratorija o rezultatu testa protiteles proti steklini iz točke II.3.1 se priloži spričevalu.
               (5) Z overitvijo teh rezultatov uradni veterinar potrjuje, da je na najboljši možen način in po potrebi v stiku z laboratorijem, navedenim v poročilu, preveril avtentičnost laboratorijskega poročila o rezultatih testa titracije protiteles iz točke II.3.1.
               (6) V povezavi z opombo 3 je treba označevanja zadevnih živali z vsaditvijo transponderja ali z jasno čitljivim vtetoviranim znamenjem, ki je bilo vtetovirano pred 3. julijem 2011, preveriti pred vsakim vnosom v to spričevalo in jih je treba vedno opraviti pred vsakim cepljenjem, ali, kadar je to primerno, testiranjem, opravljenim na navedenih živalih.
               (7) Zdravljenje zaradi Echinococcus multilocularis iz točke II.4 mora:
               — opraviti veterinar v obdobju največ 120 ur in najmanj 24 ur pred načrtovanim vstopom psov v eno od držav članic ali njihovih delov s seznama v Prilogi I k Delegirani uredbi Komisije (EU) št. 1152/2011;
               — pri njem se mora uporabiti odobreno zdravilo, ki vsebuje ustrezno dozo prazikvantela ali farmakološko aktivnih snovi, ki same ali skupaj dokazano zmanjšujejo obremenitev z odraslimi in nezrelimi črevesnimi oblikami Echinococcus multilocularis pri zadevnih gostiteljskih vrstah.
               (8) Tabelo iz točke II.4 je treba uporabiti za dokumentiranje podrobnosti o nadaljnjem zdravljenju, če se opravi po datumu podpisa spričevala in pred načrtovanim vstopom v eno od držav članic ali njihovih delov s seznama v Prilogi I k Delegirani uredbi Komisije (EU) št. 1152/2011.
               Uradni veterinar
               Ime (s tiskanimi črkami): Izobrazba in naziv:
               Datum: Podpis:
               Žig:
            “